30.5.2014 in yleinen\nStudiossa napatut kuvat ei ole meidän juttu, ei lapsikuvissa, perhepotreteissa, tulevaisuuden hääkuvissa tai missään muissakaan kuvissa etenkin kun ammattilainen on kameran takana. Halutaan hieman enemmän, persoonallisempaa ja taulumaisia otoksia, se tiedettiin jo kauan ennen kuin edes alettiin miettimään missä ja kenellä otatamme Milan 1-vuotiskuvat. Jyväskylän Vauvamessuilla eksyin Studio Varjon pisteelle jossa juttelin hyvän tovin itse kuvaajan, Pasi Hakalan kanssa. Persoona vakuutti minut siltä seisomalta että hänen kanssaan olisi varmasti mukava tehdä yhteistyötä ja kuvauspäivästä tulisi takuulla onnistunut. Niinpä jo maaliskuun lopussa löimme lukkoon että hän ja Studio Varjo saavat hoitaa meidän pikku neidin ensimmäiset oikeat kuvaukset ja samalla napsia myös muutamia perhepotretteja. Parin viikon päästä sunnuntaina päästään hommiin ja tarkoitus on kuvata ulkona joten kädet ristissä täällä toivotaan päivälle aurinkoista säätä.\nTulevien viikkojen aikana mun on tarkoitus miettiä että millaista rekvisiittaa kuvauksia varten tarvitaan ja mitä halutaan mukaan. Milan ihana tuleva 1-vuotis juhlamekko toimii kuvauksissa joka on jo onneksi matkalla Hienohelmasta, neiti poseeraa vanhan roosan väreissä sekä äiti ja isä pukeutuvat pääosin valkoiseen. Kuvien toivoisin olevan tyyliltään hieman maalaisromanttisia, eli esimerkiksi ihana maalaismiljöö toimisi loistavasti kuvauspaikkana tai vaikka joku kaunis ranta.\nEilen illalla murujen jo ollessa unten mailla, tämä äiti haki ideoita tulevia kuvauksia varten Pinterestistä. Inspiroiduin täysin ja nyt on aika tarkkaan jo selvillä millaisia kuvia halutaan. Ihanan lämmin henkistä tunnelmaa huokuvia otoksia toivon meidän potreteista tulevan ja siihen mulla on vahva luotto.Vaikka nämä vanhemmat eivät kovin kuvauksellisia olekkaan niin onneksi tuo pikku prinsessa paikkaa omalla valovoimaisuudellaan aika paljon ja voin jo nyt kertoa että kuvista tulee I H A N I A kerrassaan mahtavia. Voi, en malta enää odottaa…\nOlen niin innoissani kun päästään koko poppoo ensimmäistä kertaa ammattilaisen kuvattavaksi. Jännää ! Olisi muuten ihana nähdä muidenkin 1-vuotiskuvauksien ja perhekuvauksien tuotoksia jos sieltä saisi vielä jotain uusia idiksiä omia kuvauksia silmällä pitäen.\nPostauksen kuvituksena toimii Milan 1 ja 2-kuiskuvat, apua miten pieni hän on ollut ja niin suloinen ! ♥\nPrevious Kesällä 2014 aion…\nNext Unikoulun aloitus\nSin- ii sanoo\nMila on niin kaunis! <3\nHän kyllä on <3\nNuo vauvakuvat on parhautta <3\nVoi ei, vastahan siitä on pieni hetki kun nämä kuvat ekan kerran julkaisit postauksissa ja minä maha pystyssä vielä odottelin tällä hetkellä 8kk poikaani :’)\nÄläpä muuta sano, tuntuu että noista on hetki vain, mutta jo lähemmäs vuosi. En kestä ♥ sielläkin jo iso poitsu !\nNiin hän vielä viime kesänä oli ♥ nyt jo iso typy, nyyh !\nMe käytiin Studio varjossa ottamassa vauva- ja perhekuvia kun Hilla oli 6 viikkoa vanha. Tykättiin tosi paljon Pasin tyylistä ottaa kuvia, ja tullaan jatkossa varmasti ottamaan myös kuvat siellä 🙂 Ihana suloinen Mila <3\nHei tosi kiva kuulla, vahvistaa vaan siis mun fiiliksiä Pasista ja Varjosta 🙂 Jee ! Odotan kuvauksia kyllä todella innolla ja etenkin niitä kuvia sitten. Miltsu on <3\nMeillä myös 1vee kuvat otti ammattilainen kotona!:) Hurjan paljon kivempi oli ottaa kuvat kotona, jotenkin kammoksun niitä studio kuvia vaikka nekin kyllä varmasti upeita ovat! Kotikuvaus meni paljon rennommin ja muutenkin tuntui kivemmalle:) Tosta linkistä voit vilkasta muutamaa meidän Nean 1vee otosta!\nMeilä ois nyt kesällä tarkoitus ottaa kans perhepotretti ammattilaisella, ois kiva pitää kuvaukset jossain ulkona nyt kesällä, kun on koko perhe koossa!:) Myös tälle meidän perheen pienimmälle aion ehdottomasti varata myös kotikuvauksen sitten ensivuonna..\nMilan kuvista tulee varmasti hyviä <3 ja en kestä- JOKO HÄN OIKEASTI TÄYTTÄÄ VUODEN?!\nVoi eei miten Nepu on suloinen ja toi viimenen nenäirvistys on kuin kopia Milan vastaavasta 😀 ahahahahha en kestä noita pieniä <3 Ja ne sun raskauskuvatkin oli niiiiiiin I H A N I A, pakko itsekkin saada otettua seuraavan raskauden aikana !\nMä uskon kanssa että hyvät kuvat saadaan, ja ÄLÄ ! Vastahan mä olin vielä raskaana 😀 voi haikeus……<3


Maspalomas - Hiekkadyynejä ja pitkiä rantoja - Matkat TUIlta | TUI.fi\nGran Canarian eteläosassa sijaitseva Maspalomas on suuri lomakohde, joka lukuisten palmujen ja matalien rakennustensa ansiosta tuntuu viihtyisältä ja rauhalliselta. Asut saaren parhaiden golfkenttien ja Maspalomasin kullankeltaisten hiekkadyynien äärellä. Hotellivalikoimassa on Blue Star- ja RIU-hotelleja.\nMaspalomasin ranta on yksi Gran Canarian pisimmistä ja jatkuu aina Playa del Inglésiin asti. Aurinkotuoleja ja rantapalveluita löytyy matalan rannan majakan puoleisesta päästä. 65 m korkea Faro de Maspalomas on alueen tunnettu maamerkki. Hieman kauempana hiekkadyyneillä voit ottaa aurinkoa omalla pyyhkeellä tai kuljeskella pitkin vesirajaa.\nAlueella on kourallinen ravintoloita, ja lisää löytyy Playa del Inglésistä, jonne matka taksilla tai bussilla vie vain muutaman minuutin. Tai Las Melonerasista, jossa ravintoloiden lisäksi on paljon merkkiliikkeitä.\nGolflomaa Gran Canaria on suosittu golfkohde talvisin. Saaren parhaar kentät sijaitsevat Las Melonerasissa ja Maspalomasissa.\nPäiväretki Palmitos Park -eläinpuistoon\nAuton vuokraaminen on hyvä tapa tutustua saareen ja sen vuoristokyliin, golfkenttiin, vesipuistoihin sekä Las Palmasin ostoskatuihin ja tapasbaareihin. Jo matkavarauksen yhteydessä voit vuokrata auton yhdeksi tai useammaksi päiväksi. Lue lisää autonvuokrauksesta Gran Canarialla »\nMatkakohde Kaikki matkakohteet Maspalomas Kausi Kaikki kaudetTalvi 17/18 - (syyskuu-toukokuu)Kesä 2018 - (maaliskuu-marraskuu)Talvi 18/19 - (syyskuu-toukokuu) Lajittelu Suosituimmat hotellitHintaAsiakasarvioHotelliluokitusHotellin nimi\nEspanja › Gran Canaria › Maspalomas\nHuoneistohotelli lähellä tennis- ja golfkenttiä\nKlassinen hotelli upealla paikalla\nCay Beach Princess TTTT\nSuuri allasalue ja bussikuljetus rannalle\nRanta 2,5 km


Säätiedotus merenkulkijoille: Uusi asetelma\nMinun on aina välillä annettava tavaroiden huilata kaapissa, ja sitten ulkoiluttaa niitä aikansa vaikkapa ruokapöydällä. Nyt ulkoilemaan pääsivät vanha kulunut tarjotin, vanhat kynttilänjalat sekä noin viisi vuotta sitten Indiskasta ostetut matalat tuikkukupit. Tuikkukupit ulkoilevatkin nyt ensimmäistä kertaa! Ennen ei ole mielestäni ollut sopivaa hetkeä. Nyt tuli.\nMyös taustalla oleva Helmin vesikuppi on vaihtunut tunnelmalliseen punaiseen.\nLähettänyt Mamma N klo 20.53\nTunnisteet: Naukula, sisustus, valo\nSaila keskiviikkona, 17 lokakuuta, 2012\nIhana tunnelma! Nuo kaikki sopivat tarjottimelle valtavan hyvin. Sitten joskus kun minullakin on pöytätilaa niin alan tehdä tuommoisia! Ihana! Tapetti taustalla oikein täydentää sommitelman.\nMamma N keskiviikkona, 17 lokakuuta, 2012\nKiitos! Tuo pitkä kynttilänjalka taitaa olla jokin liikelahja, jonka olen joskus saanut. Riittävän erilaisia sopiakseen yhteen. Ja luo tunnelmaa meille, minulle ja Helmille :)\nMillan keskiviikkona, 17 lokakuuta, 2012\nKaunista:) Kynttilän valo heijastuu niin upeasti tuommoisista metallieineistä. Meillä kaikki kynttilät täytyy pitää "vankeudessa" lyhtyjen sisällä. Muuten joku otus käy nappaamassa niistä tulen häntäänsä.\nCheri keskiviikkona, 17 lokakuuta, 2012\nJoulu hiipii sisään, Helmilläkin on jo punainen joulukattaus.\nPaula sunnuntaina, 21 lokakuuta, 2012\nVesikuppi on kyllä aika liikuttava, siskollani Porissa on olohuoneen pöydällä myös vesikuppi kissoja varten.\nMamma N sunnuntaina, 21 lokakuuta, 2012\nMillan: Täällä ollaan sen verran rauhallisia, ettei ole sitä pelkoa. Viiksikarvakaan ei ole kärähtänyt!\nCheri: Pikku hiljaa! Tunnelmointi lisääntyy ainakin pimenevien päivien myötä.\nPaula: Sitä kuppia käytetäänkin aika usein! Ainakin täällä päin.\nAnonyymi keskiviikkona, 24 lokakuuta, 2012\nAnonyymi = Peppi, joka unohtanut salasanansa ;)\nMamma N sunnuntaina, 28 lokakuuta, 2012\nKiitos anonyymi Peppi! Ja kiitos myös seurasta tänään <3\nJa kaupunki vastaa\nKeksitkö mulle tekemistä?


Olo Creative Kitchen nostaa valmisruoan uudelle tasolle - Atria\nOlo Creative Kitchen nostaa valmisruoan uudelle tasolle\nARTIKKELI LISÄTTY 28.9.2021\nRavintoloitsija Pekka Terävä kehitti koronarajoitusten astuttua voimaan keväällä 2020 puhdasta skandinaavista makumaailmaa kunnioittavan valmisruokasarjan. Kolmen ruokalajin menu osuu kasvavaan premiumvalmisruoan kategoriaan, ja on aidosti kaikkien saatavilla K-kaupoissa kautta maan.\nOlo Creative Kitchen -sarja sai alkunsa K-Citymarket Tammiston kauppiaan Kimmo Sivosen ehdotuksesta. Vajaa viikko ensimmäisestä puhelusta Tammistossa myytiin Olo-ravintolassa valmistettuja annoksia, ja pian pyörähti käyntiin iso pyörä.\n– Olimme ensimmäisiä Pekka Terävän kanssa, mutta nykyisin 16 ravintolaa toimittaa meille tuotteita. Koska parempilaatuisille valmisruoille oli selkeästi tilausta, pohdimme voisiko mallia monistaa, Sivonen kertoo.\nKauppias Kimmo Sivonen kutsui Keskon hankinnasta vastaavia henkilöitä tutustumaan ideaan ravintolatasoisesta valmisruoasta. K-ryhmässä innostuttiin ajatuksesta, ja laadukkaan valmisruoan tekijäkin löytyi helposti: Mestari Forsman Kauhavalla.\nPekka Terävä kiittelee osaavia kumppaneita.\n– Oli iso asia saada tällaisia kumppaneita. Koronasulun alkaessa me olimme kyljellään, shokki oli niin iso. Valmisruoka oli meille ihan uusi maailma, Terävä toteaa.\nVaikka Terävä kuvailee olleensa valmisruokahyllyllä kuin Liisa Ihmemaassa, alkoi oma tuotesarja muotoutua nopeasti. Piti vain miettiä, mitä suomalaiset syövät ja missä kohdassa hyllyssä on aukkoja.\n– Kannattaa laittaa sentyyppisiä ruokia, joilla on iso kysyntä. Lihapullat ja lohipihvi tulivat nopeasti. Maustepippurilihapullamme ovat ylivoimaisesti parhaat ja sopivat luontevasti lähtötarinaksi. Lihapullan koostumuksessa ja maussa onnistui wau-efektin tuottaminen; ihan kuin ne olisi itse juuri tehty, Terävä kuvailee.\nMyös Keskon osto- ja myyntijohtaja Janne Vuorinen toteaa, että kysyntään pitää vastata:\n– Meillä pitää olla rohkeutta kokeilla uutta. Kuluttaja hakee arjen keskelle helppoutta, tarjoamme sitä puolivalmiilla tai valmiilla ruokaratkaisuilla, laadusta tinkimättä. Kun kuluttaja on valmis maksamaan laadukkaammasta ruoasta, meidän pitää pystyä tarjoamaan sitä.\n"Halusimme, että syntyy fiilis, että ruoka on ihan kuin kotona tehtyä", Pekka Terävä (vas.) kuvailee. "Meillä on Pekan kanssa yhteinen intohimo vimosen päälle hyviin raaka-aineisiin", Kimmo Sivonen toteaa.\nKun kuluttaja on valmis maksamaan laadukkaammasta ruoasta, meidän pitää pystyä tarjoamaan sitä.\nTuotekehitys Pekka Terävän reseptien pohjalta eteni pikavauhtia. Keskustelut alkoivat elokuussa, ja jo syyskuussa oli ensimaisto. Terävän keskeinen sparraaja oli Mestari Forsmanin tuoteryhmäpäällikkö Mikko Viitanen. Mestari Forsmanin johtaja Pasi Puistola vaikuttui yhteistyöstä.\n– Alustavia reseptejä oli enemmänkin, ja yhdessä päätimme, mitä niistä voisi Kauhavalla tehdä. Keittiömestaritason kaverit juttelivat keskenään ja ratkaisivat ruoat. Karsintaa joudutaan tekemään, kun Michelin-ravintolan maut ja valmisruokakeittiön mahdollisuudet kohtaavat, Puistola toteaa.\nPekka Terävä kertoo skaalautumisen kymmeniin tuhansiin annoksiin olleen ravintolakokille uutta.\n– Se vaatii vuoropuhelua ja kompromisseja, mutta kun kaikilla on sama maali, se on helppoa. Kun kaikki haluavat aidosti onnistua, valmista syntyy ennätysvauhdissa, Terävä naurahtaa.\nEnsimmäiset kuusi annosta saatiin hiottua myyntikuntoon puolessa vuodessa, ja Olo Creative Kitchen näki päivänvalon yksinoikeudella K-kaupoissa maaliskuun alussa. Saman verran aikaa menee, kun sarjaan luodaan sesongin vaihtuessa uusia annoksia.\nKeskon osto- ja myyntijohtaja Janne Vuorinen on ilahtunut hyvästä yhteistyöstä.\n– Tämä on ollut makea projekti Pekka Terävän ja Atrian kanssa, nätti kolmikanta ja erittäin ketterää toimintaa. Ravintolayhteistyöstä oppii paljon, ja meillä on siitä kokemusta myös esimerkiksi Farangin ja Naughty Burgerin kanssa, Vuorinen kertoo.\nPekka Terävä toivoo, että mallia hyödynnettäisiin enemmänkin:\n– Tällaista mallia pitäisi enemmänkin hyödyntää suomalaisen ruoan kehittämisessä. Miksi formuloita kehitetään? Innovaatiot valuvat autoteollisuuden käyttöön ja parantavat turvallisuutta. Tässä on sama henki: tavoitteena on luoda kuluttajille parempia ruokakokemuksia, mikä edistää koko alaa.\nOlo Creative Kitchen kuuluu korona-ajan hyviin tekoihin: ravintola pystyi marketissa myydyn ruoan ansiosta työllistämään työntekijöitään pahimman yli, ja hyvä lähti monistumaan, kun Mestari Forsman pystyi palkkaamaan lisää ihmisiä.\nValmisruoka sai uusia ostajia\nKauppias Sivonen toteaa, että takana on valmisruokasektorilla poikkeuksellinen vuosi. Aluksi perheissä iloittiin siitä, että sai olla kotona ja kokkailla, mutta varsin pian siitä tuli pakkopullaa. Tämä näkyi myös myynnissä: koronasulun aluksi valmisruoan kysyntä pieneni, sittemmin kuluttajista tuli hyvinkin vaihtelunhaluisia.\n– Osalle kysymys ”mitä tänään syötäisiin” on ollut haasteellinen yhtälö. On kyllästytty ruoanlaittoon, ja ihmiset kaipaavat uutta; uutuuksia kokeillaan heti.\nAluksi kokeilua rajoitti ravintolassa valmistettujen annosten korkeahko hinta. Kun Olo Creative Kitchen -tuotanto käynnistyi isolla linjalla, hintapiste tuli alemmas.\n– Mestari Forsmanin valmistamat Olo Creative Kitchen -annokset toivat uusia asiakkaita. Oli ilo, että asiakaskunta laajeni, mutta tässä on paljon muitakin hyviä puolia. Kauppiaana tavoitteeni on myydä mahdollisimman hyvää hinta-laatusuhdetta, ja nyt olemme saaneet asiakkaille uusia laadukkaita tuotteita, Sivonen toteaa.\nKeskon kiinnostusta oman valmisruokasarjan luomiseen siivitti jo pitkään jatkunut valmisruoan kymmenen prosentin vuosittainen kasvu. Olo Creative Kitchenin osalta on pienoinen yllätys, että lapsiperheet korostuvat jokaisessa tuotteessa. Vielä suurempi korostuma on Janne Vuorisen mukaan aikuistalouksissa. Myös eläkeläiset ovat löytäneet tuotteet. Kuluttaja kaipaa valmisruoissa etenkin kala-annoksia ja keittoja.\n– Premium-ruoalla saamme uusia kuluttajia, jotka arvostavat parempaa valmisruokaa. On selvää, että laadukkaamman tarjooman myötä valmisruoan kuluttajakunta laajenee. Olo Creative Kitchenin annos voi olla jo oikea vaihtoehto lounaalle tai työpaikkaruokalalle, Vuorinen toteaa.\nKauppias Sivosesta on ollut huippua olla mukana kehittämässä uutta sarjaa. Uudet annokset nostattavat jälleen veden kielelle:\n– Syksyksi on tulossa sikahyvä ”suomalainen lasagne”. Diggasin siitä, että mukana oli peruna, Sivonen intoilee.\nTammistosta alkunsa saanut tarina jatkui kaupassa näyttävästi: Olo Creative Kitchen laitettiin isosti esille. Se on varma tapa antaa tuotteelle lentävä lähtö. Ja sellaisen Pekka Terävän luoma sarja sai, myynti on ylittänyt kaikki odotukset. Pasi Puistola näkee selkeän muutoksen:\n– Valmisruoan hintapiste on muuttunut vuoden aikana: kalliimmille ja parempilaatuisille ruoille on enemmän kysyntää. Nautimme jo keväällä kakkukahvit 100 000 myydyn Olo-sarjan annoksen kunniaksi. Määrä tuli täyteen paljon nopeammin kuin aluksi arvioimme.\n"Meidän pitää luoda niin hyviä annoksia, että niitä ei voi olla ottamatta kaupan hyllyyn", Atrian Pasi Puistola toteaa.\nTeksti: Mariaana Nelimarkkaa


Virtuaalinen kiertue vie mailapelit alakouluihin - Askel Sports\nProjektin osapuolina ovat Suomen Sulkapalloliitto, Suomen Pöytätennisliitto, Suomen Tennisliitto ja Suomen Squashliitto. Mailapeliliitot ovat tehneet keskenään tiivistä yhteistyötä jo useamman vuoden.\nProjektimme mailapeliliittojen kanssa koskee heidän yhteistä hankettaan, jonka tavoitteena on tehdä mailapelejä tutuiksi alakoululaisille. Vastaamme hankkeen suunnitellusta, koordinoinnista ja totetutuksesta yhdessä liittojen vastuuhenkilöiden kanssa.\n17 kaupunkia, 89 koulua\nProjektin tavoitteena oli alun perin järjestää perinteisiä koululaistapahtumia eri paikkakunnilla. Koronapandemian takia tästä tavoitteesta jouduttiin kuitenkin luopumaan, koska koululaiset eivät voineet vierailla koulujen ulkopuolella, eikä kouluihin otettu ulkopuolisia vierailijoita.\nTavoitteena oli kuitenkin saavuttaa mahdollisimman suuri joukko koululaisia jollain uudella tavalla.\n20 252 koululaista\nPerinteisen koulukiertueen tilalle loimme yhdessä uudenlaisen virtuaalisen kiertueen, joka mahdollisti laadukkaat mailapelikokeilut alakouluilla ilman ulkopuolisten läsnäoloa. Alakouluille lähetettiin tarvittavat välineet sekä videot, joiden perässä koululaiset pääsivät tekemään erilaisia mailapeleihin liittyviä harjoituksia.\nVirtuaalisen kiertueen järjestäminen mahdollisti perinteistä koulukiertuetta laajemman yleisön. Kiertue etävieraili 89 koulussa tavoittaen yli 20 000 koululaista. Alakoulujen opettajat olivat myös erittäin tyytyväisiä konseptiin, sillä yli 95 prosenttia heistä oli halukkaita suosittelemaan kiertuetta muille opettajille.\n”Tilanne oli melko kiireinen ja uusi konsepti epäilytti aluksi. Yhteistyössä Askel Sportsin kanssa onnistuttiin kuitenkin kehittämään erittäin toimiva malli perinteisen koulukiertueen tilalle.\nVaikka jouduimme peruuttamaan kaikki ns. normaalit koululaistapahtumat, saimme tavoitettua enemmän koululaisia kuin koskaan. Yhteistyö saatiin toimimaan erittäin hyvin eri tahojen välillä. Tämä askel kannatti ottaa!”


Iloista huomenta! - Stilettikorkokanta\nTulipa tässä aamutuimaan mieleen sellainen juttu, että voisin alkaa panostaa blogissani entistä enemmän vaan onnellisiin asioihin. Iloahan tämä maailma kaipaa ja hyviä asioita kyllä tapahtuu, kun katsoo ympärilleen. Tuntuu, että huonot uutiset jyräävät ihan liikaa otsikoita ja mielialoja.\nTämä ajatus on tullut mieleeni ennenkin, sillä ihana siskontyttäreni perusti uuden blogin, johon hän kirjaa muistiin tilanteita, joissa hän on rohkeasti astunut mukavuusalueensa ulkopuolelle ja/tai kokeillut jotain asiaa ensimmäisen kerran. Hän on haastanut itseään tekemään hyviä tekoja, kuten vaikkapa päästämään mummon edelle kauppajonossa tai muuta pientä arvokasta hyvää, joka tuo molempien osapuolten päivään iloa. Mahtava idea Heidi! Minäkin haluan haastaa itseni näkemään kaikki elämän hyvät jutut ja haluan alkaa panostaa niihin myös täällä blogissa entistä enemmän.\nMaken iloisia silmiä katsellessa ei voi tulla muuta kuin hyvälle tuulelle! :) Oli hauska juttu, että yritimme soittaa toisillemme täysin yhtä aikaa tänä aamuna, niin ettei puhelimet voineet yhdistää.\nMukavaa päivää kaikille! Minä lähden käväisemään salilla ja sen jälkeen suuntaan viettämään toista iloista humputtelulomapäivää kaupungille! :)\nLähettänyt Ulla klo 9.31.00\nEeva-Maija 8. lokakuuta 2013 klo 21.47\nTästä sun postauksesta ei voi olla tulematta mieleen mun yhen tutun juuri vastikaan aloittama blogi Ne pienet asiat. Tsekkaahan! http://nepienetasiat.blogspot.fi/\nUlla 14. lokakuuta 2013 klo 11.26\nKiitos vinkistä, pitääpäs tutustua! :)


Viikko 12 2017 - Novida\nViikko 12 2017\nViikko 12 2017Päivi Vihe2017-03-20T10:36:27+02:00\nAmmatillisen koulutuksen reformista\nReformin seurantaryhmän seuraava kokous pidetään vasta 10.4. Ennakkotieto on, että OKM lähettää koulutuksen järjestäjille ehdotuksen tulevasta koulutuksen järjestämisluvasta huhtikuun aikana. Kuntaliitossa on tehty laskelmia reformin taloudellisista vaikutuksista. Laskelmien mukaan yhteen tutkinnon suorittamistapaan siirtyminen lisää kustannuksia arviolta +87 M€. Työpaikoilla annettavan koulutuksen on arvioitu säästävän kustannuksia noin -16 M€.\nKT Kuntatyöantajat uudistuu\nHallituksen esitys uudesta KT-laista muuttaa maakuntahallinnon myötä myös KT:n nimen. Uudeksi nimeksi tulee Kunta- ja maakuntatyönantajat KT.\nKT:n ja OAJ:n yhteinen tavoite on, että ammatillisen koulutuksen virkaehtosopimus tulee olemaan opettajan vuosityöaikaan perustuva sopimus. Ammatillisen koulutuksen reformin yhteydessä koulutusalakohtaiset liitteet eivät enää ole järkeviä kun reformissa koulutusaloista luovutaan.\nNovidan yhteishaun tulokset\nPäättyneessä yhteishaussa ensimmäiselle sijalle Novidan laittaneita hakijoita on yhteensä 445. Heistä 355 haki ammattiopistoon ja 90 lukioon. Toimipaikoittain ammattiopiston opiskelijat jakautuivat seuraavasti: Lieto 52, Loimaa 187 ja Uusikaupunki 116. Loimaan lukion 90:stä hakeutujasta 20 hakeutui urheilulinjalle. Yhteishaun päätyttyä käynnistyi samalla erillishaku avoimiksi jääneisiin opiskelijapaikkoihin. Hakeutuminen erillishaussa opiskelijaksi onnistuu Novidan kotisivulta löytyvän linkin kautta. Lisätietoa asiasta antaa pedagoginen rehtori.\nKahoot!, Socrative & AnswerGarden\nYhtymähallituksen 21.3.2017 kokouksen esityslista\nNovidan näyttely oli menestys\nOi Maamme Suomi 100 – näyttely Loimaan Turuntien toimipisteessä sai viime viikolla osakseen runsaasti huomiota. Opiskelijat toteuttivat näyttelyn satavuotisesta Suomen historiasta tyylihuoneiden kautta. Huoneet sisälsivät aikakausien kuvausten lisäksi esineistöä, tekstiilejä ja asuja. Käsi- ja taideteollisuusalan ja media-alan tuotteet oli suunniteltu aikakausien inspiroimina tämän päivän tuotteiksi. Näyttelyssä kävi tutustumassa kolmen päivän aikana satoja loimaalaisia ja lähialueiden asukkaita.\nLisää tunnelmia näyttelystä löytyy mm. Aarretalon blogista\nLoimaan catering-alan opiskelijat osallistuivat Loimaan Liepeiltä -lähiruokamarkkinoille perjantaina 10.3.2017. Markkinat järjestettiin K-Citymarket Loimaan tiloissa.\nOpiskelijat valmistivat yrttimunakasta ja markkinoivat paikallista Pulled Pork -kastiketta. Opiskelijat saivat toiminnastaan paljon kiitosta ja he vaikuttivat tyytyväisiltä työpanokseensa.\nLC Uusikaupunki Merettaret kutsuivat omaishoitajat yhdessä omaistensa kanssa viettämään virkistyspäivää Novidan Uudenkaupungin toimipaikkaan keskiviikkona 15.3.. Päivän toiminta järjestettiin yhdessä sosiaali- ja terveydenhoitoalan opiskelijoiden kanssa. Ohjelmassa oli mm. luento yrttihoidoista, rentoutusharjoituksia ja toimintakyvyn arviointia.\n“Oi Maamme Suomi 100” -näyttelyyn Loimaalla tutustui kolmen päivän aikana satoja vieraita.\nUudenkaupungin toimipaikan Cahvida on tarjonnut kahvia ja pientä suolaista/makeaa talon väelle ja ulkopuolisille jo reilun parin viikon ajan. Perjantaina tiskin taakse hommiin pääsivät liiketalouden opettajat.


Vaellusturinat II :: Näytä viesti - Norjan ja Ruotsin tuvat Kilpisjärven läheisyydessä\nVaellusturinat II Foorumin päävalikko\t Norja, Ruotsi, Venäjä ja muut lähialueet Norjan ja Ruotsin tuvat Kilpisjärven läheisyydessä\nHienoa selostusta. Täytyy käydä yrittämässä Paraksen huiputusta. Käveleekö Kilpisjärveltä Mallan ja Kuohkiman kautta Gabbohyttan luoteispuolelle kahteen päivään? (Ei nyt ole kartta käsillä, että mittaisin matkan).\nKäveleekö Kilpisjärveltä Mallan ja Kuohkiman kautta Gabbohyttan luoteispuolelle kahteen päivään?\nKävelee. Ainaskin Gappolle. Loppu riippuu siitä, paljonko aikoo venyttää sitä sinne luoteispuolelle?\nMitä ovat Karskinen kaksi tummaa pystyä hahmoa telttasi vieressä?\nKiikaroidessa nimittäin osui silmiin tuolla päin kaukana kaksi kivipaatta muuten sileässä maastossa. Pitihän laskeutua ne katsastamaan. Olivat kuin hautakiviä. Oispa upea paikka päättää maalliset vaelluksensa tuonne...\nMuuten Signaldalenin reitti on kaunein Jäämereltä Pältsalle. Sitten alkaa tämä kaluttu ja kivinen polku, jossa on liikaa ihmisiä.\nOvatpa ne hahmot mystisen näköisiä, mutta ovat kuitenkin vain makuupussia, takkia ja muuta kuivumassa vaellussauvojen varassa.\nPältsan ja Paraksen ympäristössä on viehättäviä laaksoja, joissa ei kesällä taida juuri kukaan liikkua.\nSamalla suunnalla oltiin samoihin aikoihin viime kesällä. Tässäpä raporttia ja reittivaihtoehtoa:\nTelttapaikka Paraksen juurella nimettiin Mönkijöiden Hautausmaaksi. Sen verran irronneita osia kivikon seasta löytyi. Se on sitä luontaiselinkeinoa nääs...\nApatrone osaa tämän sivuhomman. Oli mukava lueskella ja katsella fotot jälleen kerran.\nTäytyy käydä tuo Paras-Pältsan -kierros tulevaisuudessa. Siellä ei liene suurempia riskejä vaikka yksin meneekin. Eikös Paraksella ja Pältsanilla kuulu ihan puhelinkin, kun Saanaltakin näkee sinne? Laaksoissa tietysti voi olla katvetta.\nMikäs mökki on Markos-Mallan ja Barraksen välissä? Kartalla on piste.\nOnko nuo Pältsan tuvan ja Kuohkiman väliset virrat tosiaan niin pahoja, että siltaa pitkin on mentävä? Entä tuo Gahppojohka kun ylittää tuvan pohjoispuolella?\nMoskkugaisin Norjan puoleisella rinteellä ja muuallakin kuuluu sitten usein vain Norjan verkko Signaldalenista päin. Muistanet, kuinka ulkomailta Suomeen soitetaan (kaksi nollaa eteen vai mitenseoli?), ettei kuulu kuten minulla "Numret arg, ikke i bruket". Yritin saada yhden ohjelman nauhoitukseen kotopuolessa.\nPältsan kierroksella kännykkä toimii silloin kun Saana näkyy.\nkäytännössä Signdalenista pari kilometriä ennen Gappohyttaa.\nPältsastuganilta saman verran etelään Rostahyttalle mennessä.\n( Tupavahdilta kannattaa kysellä tarkemmin )\nGappohyttalta pari kilometriä etelään kohti Isdalenia sain myös yhteyden Elisalla.\nOnko nuo Pältsan tuvan ja Kuohkiman väliset virrat tosiaan niin pahoja, että siltaa pitkin on mentävä?\nEntä tuo Gahppojohka kun ylittää tuvan pohjoispuolella?\n- heinäkuussa ainakin ihan puro vaan. Män kengillä yli.\nVeden korkeudet vaihtelevat todella paljon. Heinäkuussa reilu 5 vuotta sitten satoi lunta. Kun lumet sulivat, olivat Gapolta Kuohkimalle järven eteläpuolen purot niin korkealla vedellä, että housut joutui riisumaan. Purot olivat laajentuneet ja vettä oli yli polven. Parikin tällaista puroa oli nimenomaan alhaalla järven rannassa. Sitä en muista, että ne pari puroa,jotka olivat ylhäällä rinteessä matkalla Gapolta Kuohkimalle, olisivat olleet hankalia. Niistä taisin päätä helposti yli. Mutta alhaalla oli vettä "ihan riittävästi". Väli Pätsa - Kuohkimajärvi menee niin ylhäällä, ettei siellä varmaan tällaista tilannetta tule.\nNorjan autiotupien vessat on sijoitettu samaan rakennukseen kuin polttopuut. Koska polttopuita varastetaan, on pakko pitää rakennus lukossa.\nKirjoittaja Viesti Viestin aihe: parkkipaikalla leiriytyminen\nEipä tuolta Signadlenin parkkipaikalta tarvitse paljon siirtyä, kun on poissa näköpiiristä. 100 m. rantaan päin riittää ja on poissa näköpiiristä. Finndalenin laakso on kyllä näkemisen arvoinen, nousu sinne käy keveämmin jos lähtee jo ennen Signan parkkipaikkaa sen nousun vinosti ylöspäin. Itse olen jättänyt tavarat tienvarteen ja vienyt auton parkkipaikalle ja sitten kävellyt tietä takaisin päin. Kartasta sen polun näkee helposti. Tosin vuoripuron reunaakin pääsee, vaikka kauempaa näyttääkin miltei pystysuoralta\nPahaojan ja Mobergin tuvat Vänkä Lappi 7 08.01.2020 4:07


Parhaat motellit Suomi: Vertaa ja varaa alkaen 80 € - ebookers.fi\nSuomi MotellitTämänhetkinen sivu Suomi Motellit\nMotellit Suomi alkaen 80 €\nSuosituimmat Motellit Suomi\nLöydä kohteen Suomi halvimmat Motellit\nJos haluat nähdä ja kokea kohteen Suomi mahdollisimman halvalla, sinun kannattaa huomioida etenkin tämän alueen lukuisat Motellit. Motellien kaksi kovinta valttia ovat helppous ja halpa hinta. Yleensä tarjolla on kaikki välttämättömyydet suoraan moottori- tai valtatien vierellä hintaan, jolle ei löydy vertaista. Etsi motelleja ebookersilta jo tänään – saatat yllättyä. Etenkin hinnat huomioiden tarjolla on nimittäin usein hämmentävän paljon mukavuuksia ja palveluita. Vähimmillään huonehintaan kuuluu ilmainen pysäköinti ja tuplasängyllä, televisiolla ja kylpyhuoneella varustettu huone, mutta paikoin asiakkaille tarjotaan niiden oheen myös esimerkiksi uima-allas, pelihuone sekä maksulliset lentokenttäkuljetukset. Kuten tästä voi päätellä, motelleista on moneksi.\nKohteen Suomi Motellit – yövy halvalla täysin mukavuuksin\nJos etsit perustason huonetta aivan pääväylien liepeiltä, sinun kannattaa ehdottomasti tarkastaa kohteen Suomi Motellit. Aiemmin lähinnä rekka- ja autokuskeja palvelleet motellit houkuttelevat nykyisin joka sortin yöpyjiä. Suosion seurauksena taso on noussut, ja motellit ovat alkaneet valloittamaan myös kaupunkien ydinalueita. Motellit tarjoavat aina halpaa ja helppoa majoitusta. Valtaosa sijaitsee lisäksi joko aivan suuren valtatien vieressä tai vähintään hyvin lähellä sitä.\nMonet kohteen Suomi Motellit tarjoavat kuitenkin paljon muutakin kuin pelkän halvan yösijan. Monissa niistä vallitsee nimittäin aivan omalaisensa viehättävä tunnelma. Yhdysvalloissa vähemmän reissanneille jo auton pysäköiminen suoraan huoneen eteen voi olla kokemus. Etenkin iltaisin ja öisin oma lukunsa on myös motellin vieressä pauhaavan autotien valovirta, joka luo sekä sisä- että ulkotiloihin täysin oman hypnoottisen tunnelmansa. Pitkillä monen päivän automatkoilla harvoille tulee edes mieleen suunnata mihinkään muualle kuin motelliin. Koska sellaisen löytää aina suoraan valtatien kyljestä, saapuminen ja tien päälle paluu sujuu minuuteissa. Etenkin tuntemattomilla alueilla moinen helppous voi olla kullanarvoista.\nLaukkuavun tarpeen tosin poistaa myös se, että matka vastaanotolta taitetaan jokseenkin aina omalla autolla. Itse asiassa vain harvat suuntaavat motelleihin ilman omaa autoa. Perinteiseen tapaan jokseenkin kaikki kohteen Suomi Motellit tarjoavat asiakkailleen ilmaisen pysäköintipaikan. Yleensä pysäköintipaikka on suoraan oman huoneen edustalla tai ainakin hyvin lähellä sitä.\nTutustu ebooksin valikoimaan ja löydä parhaat Motellit kohteessa Suomi\nMotellit sopivat etenkin niille, jotka haluavat nähdä ja kokea kaikki kohteen Suomi nähtävyydet ja maamerkit – ja mahdollisimman halvalla. Motelleja vertaillessa kannattaa hyödyntää etenkin ebookersin kätevää karttatyökalua. Sen avulla saat ruudullesi muutamalla painalluksella kaikki kohteen Suomi pienet ja suuret majapaikat. Kartan lähennystoiminnolla voit lisäksi perehtyä esimerkiksi majapaikkojen lähialueisiin ja maantieyhteyksiin. Riippumatta siitä millä, milloin tai miten pitkäksi aikaa olet kohteeseen Suomi saapumassa, ebookersin kattavasti motellivalikoimasta löytyy taatusti sopiva vaihtoehto myös sinulle.


Creative Ports kansainvälistää luovien alojen yrityksiä - XAMK\nCreative Ports kansainvälistää luovien alojen yrityksiä\nLaaja Itämeren alueen luovien alojen kansainvälistämishanke, Creative Ports, tarjoaa mukana oleville eteläsavolaisille luovien alojen yrityksille laajat mahdollisuudet verkostoitua kansainvälisesti ja ideoida uudenlaista liiketoimintaa. Interreg-hanketta koordinoi Goethe-Institut.\nVuodesta 2008 Pienyrityskeskuksessa yrittäjyyskasvatuksen ja yrittäjyyden hankkeita ja valmennuksia toteuttanut KTM Maisa Kantanen on innoissaan Creative Ports -hankkeen mahdollisuuksista, vaikka moni asia onkin koronakriisin myötä avoimena.\nKaikissa Itämeren maissa luovien alojen yritykset ovat tyypillisesti pieniä tai freelancereiden pyörittämiä yrityksiä, jotka toimivat paikallisesti tai alueellisesti. Itämeren alueen valtioista monet ovat pieniä, joten niissä luovien alojen yrityksillä on rajallinen potentiaalinen asiakaskunta. Siksi yrityksellä voisi olla paljon voitettavaa, jos se onnistuisi kansainvälistymään.\nSaksan kaltaisilla markkinoilla suurissa kaupungeissa taas voi olla niin paljon tarjontaa, että pieni toimija ei pääse esille toivomallaan tavalla omin voimin, vaan hyötyisi laajentumisesta uusille alueille.\nEtelä-Savosta pystyy kansainvälistymään tätä kautta reilut 10 luovien alojen yritystä. Valtaosa niistä on yksinyrittäjien pyörittämiä tai verkostoja, joissa on useita yrityksiä. Yritykset kehittävät muun muassa erilaisia digitaalisia tuotteita ja järjestävät tapahtumia.\n”Mukana on yrityksiä koko maakunnan alueelta, mikä on hieno juttu. Tavoitteemme on rohkaista pieniä yrityksiä kansainvälistymään ja verkostoitumaan”, Maisa Kantanen kertoo.\nVaikka hankkeen keväälle suunnitelluista tapahtumista kaikki on jouduttu perumaan, eikä syksynkään aikataulusta ole vielä varmuutta, on suunnitelmissa jossain vaiheessa järjestää tilaisuus myös Mikkelissä.\n”Ideana on järjestää pop up lab eli tuoda eri maista asiantuntijoita osallistumaan työpajaan, joka toteutetaan yhdessä paikallisten osaajien kanssa. Samalla pyritään järjestämään yleisötapahtuma englanniksi. Kaikki hankkeen tapahtumat pyritään toteuttamaan jo olemassa olevien tapahtumien kylkeen, jotta sillä taataan yrityksille näkyvyyttä ja yleisö.”\nPYK luo politiikkasuositukset\nKunhan koronakriisi laantuu ja rajat jälleen avautuvat, hanke järjestää eri maissa toimenpiteitä ja pilotointeja, joiden kokemukset jaetaan ja siltä pohjalta räätälöidään luovien alojen kansainvälistymistä tukevia työkaluja ja malleja.\n”Näitä testataan yhdessä eri maista tulevien yritysten edustajien kanssa. Kokemukset ja opit kootaan yhteiselle alustalle.”\nInterreg-hankkeille on leimallista, että niistä saavat omaan työhönsä lisäarvoa eri maiden ns. välittäjäorganisaatiot, jotka tukevat yritysten toimintaa. Pienyrityskeskuksen kirjoittaa hankkeen tulosten pohjalta politiikkasuositukset eri maiden päätöksentekijöille.\n”Näin halutaan varmistaa, että eri tahot oppivat hankkeesta ja tieto uusista oivalluksista ja malleista leviää. Samalla myös yhteistyö eri maiden toimijoiden välillä tiivistyy, kun luodaan yhdessä strategisia toimintamalleja kansainvälistymisen ympärille. Tämä kaikki hyödyttää mukana olevien yritysten lisäksi myös muita yrityksiä.”\nKoronakeväälle on ollut tyypillistä, että monet aiemmin kasvotusten toteutetut tilaisuudet ovat siirtyneet verkkoon. Creative Ports -hankkeen kaltaisissa laajoissa verkostoissa se ei kuitenkaan välttämättä ole toimiva ratkaisu.\n”Jos linjoilla on vaikkapa Skype-kokouksessa yhtä aikaa 40 osallistujaa, sujuva keskustelu ei enää ole mahdollista. Kehittämistyö kuitenkin jatkuu ja kansainvälistymistoimenpiteiden pilotointi pääsee täyteen vauhtiin, kun rajat jälleen avautuvat. Todennäköisesti tarvitsemme jonkin verran lisäaikaa aikataulun kirimiseen.”\nPienyrityskeskus lähti vanhojen kv. partnereidensa toivomuksesta mukaan hankkeeseen vuonna 2019. Hanke jatkuu vuoteen 2021.\nMukana ovat Vilnan kaupunki, Creative Estonia, Tanskan kulttuuri-instituutti, European-Russian InnoPartnership, Filmby Aarhus, Hamburg Kreativ Gesellschaft, Westpomeranian Region, Media Dizajn Szczecin, Media Evolution City Malmö, Ars Baltica Saksasta, Xamk Pienyrityskeskus, TalTech-yliopisto ja Tallinn Business Incubators.\nLisätietoja: projektipäällikkö Maisa Kantanen, sposti: maisa.kantanen(at)xamk.fi ja puhelin 040 569 7899.\nHankkeesta Goethe-instituutin sivulla englanniksi: http://www.goethe.de/ins/cz/prj/cre/enindex.htm\nXamk Pienyrityskeskuksen sivulla: https://www.xamk.fi/en/research-and-development/creative-ports/\nTeksti ja kuva. Päivi Kapiainen-Heiskanen\nkansainvälistyminen kansainvälisyys luova talous PK-yritykset\nCreative Ports - Internationalisation...


Juha Molari Юха Молaри: Doku Umarovin ja Al-Qaidan valtakamppailu tuo terrorismiuhkan myös Suomeen\nDoku Umarovin ja Al-Qaidan valtakamppailu tuo terrorismiuhkan myös Suomeen\nTässä eräs venäläinen kansalaisaktivistien terrorismin vastainen sivusto: http://www.yamartnah.net/\nAl-Qaida uhkaa Euroopan turvallisuutta\nYhdysvaltojen antaman terrorismivarotuksen jälkeen on tullut suuren yleisön tietoon, että Al Qaidan terroristi-iskut uhkaavat Euroopan liikenteen solmupisteitä. Kirjoitin itsekin mainitusta asiasta 22.9.2010. Ranskan poliisin ja turvallisuuspalvelujen komentaja Frederic Pechenard antoi jo 22.9.2010 varoituksen ”vakavien todisteiden valossa”, että terroristihyökkäyksen vaara on tällä hetkellä kohonnut vakavasti Euroopan liikenteen solmukohdissa, mutta erityisesti Lontoossa, Amsterdamissa, Moskovassa, Berliinissä ja Roomassa. Pechenard viittasi Ranskan tiedustelupalvelun, Algerian tiedustelupalvelun DGDS, Algerian sotilastiedustelun, Marokon DST:n ja Yhdysvaltojen AFRICOM:in tietoihin, että Al Qaida oli lähettänyt useita Algerian jihadistisiksi itsemurhaterroristiksi koulutettua naista Eurooppaan brutaalien tekojen suorittamiseen. Pariisissa pelko kohdistuu Gare du Nord –asemalle. Al Qaida on saanut lisää taistelijoita arabimaiden taistelijoista, jotka ovat vetäytyneet Afganistanista ja Pakistanista.\nDoku Umarovin ja komentaja Muhannadin valtataistelu\nSamaan aikaan terrorismiuhkan lisääntymisen kanssa sattui kahden terroristikumppanin yhteentörmäys: kiinteät partnerit riitautuivat. ”Kaukasian emiirikunnan” Doku Umarov syytti Al-Qaidaan kuuluvan komentajan Muhannadin arabijoukkoa siitä, että al-Qaida pyrki syrjäyttää hänet valta-asemassa ja kylvää tuossa tarkoituksessa epäsopua Pohjois-Kaukasian terroristipiireissä. Terroristipäällikkö Umarovin mukaan tuo ”komentaja” Muhannad oli eripuran järjestäjä: ”Olen saanut näitä signaaleja myös dagestanilaisilta”.\nLisäksi muistettakoon, että Umarov ennätti jo ilmoittaa vapaaehtoisen vetäytymisensä ennen kuolemaansa ja helvetin tulta. Seuraaja olisi kapinajohtajaksi Aslanbek Vadalova. Hyvin pian Umaravo perui kuitenkin eroamisensa. Terroristijärjestö on monella tavalla tällä hetkellä sisäisissä kriiseissä: seuraajakysymys jää avoimeksi, kun valtataistelu uskotun partnerin kanssa kiivastuu. Ingušian uutisportaali kertoo myös tuosta kampailusta, jota Doku Umarovin terroristijärjestön sisällä käydään vallasta.\nKaukasian emiirikunnan sisäiset riidat ovat sinänsä hyvä asia. Markuksen evankeliumin kertomus Jeesuksen suorittaman eksorsismin jälkeisestä tilanteesta luonnehtii osuvasti Kaukasian emiirikunnan loppua: ”jos jokin valtakunta riitautuu itsensä kanssa, ei se valtakunta voi pysyä pystyssä - - ja jos saatana nousee itseänsä vastaan ja riitautuu itsensä kanssa, ei hän voi pysyä, vaan hänen loppunsa on tullut” (Mark. 3:24, 26).\nKavkaz Center vetää terroristien valtataistelut Pohjoismaihin\nMeidän tavallisten siviili-ihmisten kannalta huoli on kuitenkin siinä, että terroristien välienselvittelyt voivat levitä kotiseuduillemme, jos ja kun terroristien komentokeskus ja sen mukaiset palvelevat toiminnot ovat meitä lähellä. Al-Qaidaan kiinteästi liittyneet Kaukasian terroristit ja nyt Doku Umarovin kanssa vallasta kamppailevat arabitaustaiset terroristit tietävät, millaista toimintaa harjoitetaan myös Suomesta käsin Doku Umarovin hyväksi. Emiirikunnan sisäinen valtataistelu Al-Qaidan kanssa koskettaa tämän vuoksi myös Ruotsia ja Suomea.\nIngušiassa tehtiin kesän 2010 aikana noin 40 väkivaltaista terroristihyökkäystä. Al-Qaidan arabitaistelijat tulivat maahan. He olivat saaneet 5000 dollaria lennosta alueelle. Nuo rosvot eivät yrittäneet niinkään kaapata poliisiasemia, vaan suunnittelevat vielä suurempaa tavoitetta. Kaukasian emiirikunnan vallankäytössä on nimenomaisesti Al-Qaidan terroristit pyrkineet syrjäyttää kilpailevat terroristiryhmät ja ovat lisänneet kesän 2010 aikana merkittävästi toimiaan.\nVenäjän duuman turvallisuuskomitean johtaja Vladimir Vasiljev lausui jo 20.8.2008, että arabiankieliset internet-kirjoitukset lietsovat taistelutahtoa Kaukasian emiirikunnan perustamiseksi komentaja Muhannadin johdolla, joka korvasi tunnetut arabiterroristit Khattabin ja Al-Walidin. Tuolloin Al-Qaidan taistelijat halusivat käyttää hyödyksi Venäjän ja Georgian konfliktia. Nyt Muhannadin ja Doku Umarovin välille on syntynyt riita: Kavkaz Centerin välityksellä on voitu seurata vain Doku Umarovin näkemyksiä luopioista, joka sana on nyt omistettu myös Al-Qaidalle. Uhkaavia sanoja siitä, mikä on Al-Qaidan vastaus Doku Umarovin verkostoa vastaan, ei ole kantautunut julkisuuteen.\nIngušiassa terrorismin vastaisissa toimissa myös menestystä\nFSB onnistui Ingušia pidättää 25.9.2010 yhden Kaukasian emiirikunnan pahoista johtajista. Tämä pidätetty Issa Lohanovits Hashagulgov (Хашагульгов Исса Лоханович) toimi Ingušian alueella laittomassa aseellisessa Kaukasian emiirikunnan ryhmittymässä, muttei sen Al-Qaida -yhteyksissä. Tämän terroristijohtajan merkitystä on verrattu jopa legendaariseen Magukseen, mikä vertaus on epäilemättä liioittelua. Mies oli syyllistynyt tuliaseiden laittomaan kauppaan ja kuulumiseen laittomaan aseelliseen ryhmittymään. Erityisesti riemua koettiin siitä, että terroristijohtaja saatiin pidätettyä elossa, koska nyt hänen kauttansa saadaan tärkeitä muita yhdystietoja. Tämä tarjoaa suuria operationaalisia mahdollisuuksia terrorismin vastaisessa taistelussa, kuten Mihail Grishankov kommentoi. Tämä 42 vuotta vanha Issa Hashagulgov oli jo aiemmin pidätettynä 1.4.2003, mutta tällöin hänet vapautettiin muutaman päivän kuulustelujen jälkeen. Issan Jakub-veli on myös keskeinen tekijä terrorismissa. Perhe vakuuttaa, ettei Issa-poika olisi mitenkään osallinen terrorismiin. Perhe onkin vedonnut jopa ihmisoikeusvaltuutettuun turvallisuutensa puolesta.\nIngušian Nazranissa oli eilen nuorison mielenosoitus Kaukasian terrorismia ja väkivaltaa vastaan. Noin 300 nuorta kokoontui kaupungin keskustaan. Nuorten johtaja J-B. Jevkurov (Ю-Б.Евкуров) kertoi pyrkimykseksi näyttää nuorille, miten vaarallisia ovat radikaalit aatteet.


Koulupyörien hankinta ja käyttö | Liikkuva koulu\nKoulupäivän aikaisiin siirtymiin liikuntapaikoille, vierailuille ja retkille voidaan käyttää bussien ja taksien sijasta myös polkupyöriä. Pyöräsiirtymät opettavat oppilaita kulkemaan liikenteessä ryhmässä sekä antavat lisämahdollisuuden liikkumiseen. Pyöräily on myös ilmastoystävällinen ja taloudellisesti fiksu tapa liikkua koulupäivän aikana.\nJos oppilas tulee koulukuljetuksella tai ei omista omaa pyörää on pyöräretkelle haastavaa osallistua. Yksi ratkaisu asiaan on hankkia koulupyöriä oppilaille koulupäivän aikaiseen käyttöön. Koulupyörien hankinnassa huomioitavia asioita:\nPyörän on hyvä olla yksivaihteinen, jämäkkärunkoinen ja leveärenkainen.\nKoulupyöriksi sopivat muun muassa Solifer Kombi, Carlsson Proway Retro ja Helkama Jopo. Pyöriin kannattaa ottaa lisävarusteeksi rengaslukko ja jalkatuki. Yhteiskäyttökypärien hankintaa kannattaa harkita.\nPyörillä on hyvä olla riittävät säilytystilat sisätiloissa tai katoksissa, niin että ne ovat helposti saatavilla.\nPyörien käyttöön voi olla esimerkiksi sähköinen varauskalenteri tai varauslista.\nPyöriä voi antaa oppilaiden käyttöön koulupäivän aikaisiin asiointimatkoihin, esim. hammaslääkäri- tai terveystarkastuskäynteihn ja siirtymiin liikuntapaikoille. Pyörättömille oppilaille pyörän voi antaa käyttöön yhteisille pyöräretkille.\nKouluvuoden ulkopuolella pyöriä voisi käyttää muun muassa kaupunki- tai tapahtumapyörinä.\nSalossa on hankittu yläkouluille pyöriä yhteistyössä Salon polkupyörätehtaan kanssa.\njoonas.niemi (a) likes.fi\np. 050 505 2769\nLiikkuva koulu -koordinaattori\nmervi.niemi (a) salo.fi\nLue lisää Salon, Ypäjän ja Rauman koulupyöristä Tarinat-osiosta.\nLoikkaa ulkoluokkaan -materiaali »\nKysymys * 2 + 16 =


Manchester United - QPR 14.9.2014 | ManU uusiutui kymmenillä miljoonilla punnilla\nLouis van Gaal laittanee aloitukseen nipun uusia pelaajia, Radamel Falcao lienee kuitenkin vaihdossa\n– ManU on tälläkin kaudella ollut surkea. Sillä on kolmen ottelun jälkeen vasta kaksi pistettä, vaikka joukkue ei ole kohdannut vielä yhtään kovempaa vastustajaa. Louis van Gaalin tulo manageriksi ei ole vielä näkynyt. Uusia pelaajia on tullut kymmenillä miljoonilla punnilla. Van Gaal varmaan pikku hiljaa saa joukkueen nousuun, mutta se vienee aikansa. Kärkipäässä on liikaa supertähtiä, joku joutuu penkille. Tänään vaihdossa aloittanee Radame Falcao.\n– ManU:n puolustus on suurempi ongelma kuin hyökkäyspää. Kesällä hankittu Luke Shaw on nyt pelikunnossa. Elokuussa joukkueeseen tulivat Daley Blind ja Marcos Rojo, saa nähdä ovatko he avauksessa. ManU:lla on poissaoloja sen verran, että avauksessa on uusia nimiä. Sivussa ovat muun muassa Young, Jones, Smalling ja Carrick.\n[ ManU voittaa päästämättä maalia, kerroin Gutsille 1.90. Gutsille 100 € bonus tästä ]\n– QPR on ManU:n yläpuolella sarjataulukossa, sillä on plakkarissa jo yksi voitto. Viime kierroksella se kaatoi Sunderlandin kotikentällään 1-0. QPR:kin hankki uusia pelaajia elokuussa, tulijoina ovat Sandro, Vargas ja Krancjar. Hyviä pelaajia joukkueelle. QPR:n keskuspuolustuksessa pelaa Rio Ferdinand, joka oli vuosikausia ManU:n puolustuksen johtohahmo.\n– ManU:n voittokerroin on vain hieman yli 1.20, aivan liian vähän ennen kuin ManU näyttää parempaa peliä. Vedot kannattaa lyödä QPR:lle tasoituksilla.\nVihje: QPR +2, kerroin 1,65 Bet365\nLouis van Gaal hankki elokuun siirtoajan loppupuolella nipun kovia pelimiehiä Manchester Unitediin. Tulijoita olivat Daley Blind, Marcos Rojo, Radamel Falcao ja Angel di Maria. Blind ja Rojo ovat hyvin tervetulleita ManU:n kehnoa puolustusta vahvistamaan, mutta miten saada superkalliit di Maria ja Falcao mahtumaan mukaan joukkueeseen, jossa jo entuudestaan pelaavat Wayne Rooney, Robin van Persie ja Juan Mata? Muutama heistä joutuu vaihtopenkille, ja se tekee supertähdistä tyytymättömiä.\nMonacosta tullut Radamel Falcao on suurin kysymysmerkki uusista pelaajista. Hän on ollut aikaisempina kausina Atletico Madridissa ja Monacossa loistava. Falcao on ilmeisesti toipunut polvivammasta, joka piti hänet sivussa MM-kisoista. Hän ehti tehdä Monacossa kaksi maalia kolmessa ottelussa ennen tuloaan Manchesteriin lainasiirrolla. Todennäköisesti Falcao on se, joka aloittaa ottelun penkillä. Rooney ja van Persie lienevät kärjessä takanaan Mata ja di Maria. Onhan se kumma, jos tuollainen ryhmä ei pikku hiljaa ala paiskoa maaleja.\nManU on aloittanut kauden surkeasti, vielä van Gaal ei ole saanut aikaan muutosta edellisen kauden kehnoihin esityksiin. Kausi alkoi kotitappiolla Swansealle ja sitä on seurannut kaksi vierastasapeliä Sunderlandia ja Burnelytä vastaan. ManU:lla on kasassa kaksi pistettä, kun mestariehdokkaalla pitäisi olla näistä otteluista täysi potti yhdeksän pistettä. Melkein voi jo sanoa, että mestaruuteen ManU:lla ei tällä kaudella ole mitään asiaa. Vaikka peli takuulla pikku hiljaa paranee, niin ei kuitenkaan niin nopeasti, että joukkue ehtisi Chelsean ja Manchester Cityn kyytiin. Mestareiden liiga -paikan saaminenkin seuraavalle kaudelle tulee olemaan kovan työn takana. Ja jos ManU jälleen jää ulos turnauksista tärkeimmästä, niin miten supertähdet siihen suhtautuvat? Haluavat varmaan parempiin seuroihin.\nUusien hankintojen lisäksi myös kesällä ostettu Luke Shaw on nyt pelikuntoinen. Samaten kunnossa lienee jälleen myös Rafael. Poissaoloja ManU:lla on iso lista, sivussa ovat muun muassa Chris Smalling, Phil Jones, Ashley Young, Michael Carrick ja Marouane Fellaini\n[ Alle 3,5 maalia on hyvä veto, osuu neljä kertaa viidestä. Gutsille 100 € bonus tästä ]\nQPR on hiljattain vahvistanut joukkueettaan fiksusti, Sandro ja Eduardo Vargas ovat hyviä lisiä Valioliigan pikkujoukkueelle. Niko Krancjar tuntee Englannin kentät hyvin ja hänen sopeutumisensa joukkueeseen ja pelityyliin lienee helppoa.\nQPR:n valmentaja Harry Redknapp on myöntänyt, että joukkueessa on jo monella pelaajalla pieniä kolhuja, mutta poissaoloja ei taida olla paljoakaan. Joey Bartonin pelikunto testataan ennen ottelua.\nQPR:n puolustus on epävarman oloinen. Hankala luottaa joukkueeseen, jonka keskuspuolustuksessa pelaa vanha sotaratsu Rio Ferdinand. Hän on takuulla jo liian hidas huippuotteluihin.\nTämän kauden Valioliigassa QPR:llä on voitto ja kaksi tappiota. Kausi alkoi surkealla 0-1 -kotitappiolla Hull Citylle. Tätä seurasi 0-4 -möyhennys Tottenhamin White Hart Lanella. Edellisellä kierroksella Sunderland kaatui Lontoossa 1-0. Kärkimies Austin teki QPR:n kauden ensimmäisen liigamaalin.\nManU on suursuosikki otteluun, vaikka siihen on hankala luottaa ennen kuin se näyttää jotain parempaa. QPR tulee olemaan liigan häntäpäässä. Se lähtee suurempia vastaan puolustuksen kautta. ManU on ollut vielä niin tylsä, että tuskin tästä tulee kotijoukkueen murskavoittoa. QPR kahden maalin tasoituksella on hyvä veto. Tasan kahden maalin kotivoitto palauttaa panoksen.


Matkakohteet I Esteetöntä matkailua kaikille Suomessa\nMatkakohteet esteettömästi luonnossa\nPyörätuoli ei saa olla esteenä millään matkalla ja jokaisella on oikeus nauttia luonnosta ja päästä luonnon äärelle. Luonto kuuluu meille kaikille. Luonto asettaa omat rajansa matkailupalvelujen tarjoamiselle monimuotoisen luonnon keskellä, koska meillä on paljon muun muassa vesistöjä, mäkiä, kallioita, metsää, hiekkaa ja rantaa. Mutta nämä rajat on tehty ylitettäviksi ja hyvällä suunnittelulla nämäkin haasteet ovat voitettavissa. On mahdollista luoda hienoja elämyksiä ihan jokaiselle matkailijalle riippumatta siitä, millaisella apuvälineellä luonnossa liikutaan. Paras asiantuntija suunnittelemaan ja ratkomaan näitä haasteita on varmasti sellainen matkailija, joka liikkuu jollakin apuvälineellä, kuten pyörätuolilla.\nOnneksi Suomessa on panostettu matkailun kehittämiseen ja esteettömät matkakohteet eivät suinkaan ole poikkeus. Luonnossa olevat esteettömät matkakohteet Suomessa ovat tämän sivun teemana ja kerromme muutamista vaihtoehdoista.\nLuontoreitin suunnittelussa tulee ottaa huomioon soveltuvat väylät kulkemiseen ja niihin soveltuvat materiaalit. Tämän lisäksi tulee ottaa huomioon opasteet, valaistus sekä huolehtia, että reitin varrella on myös levähdyspaikkoja. Luontoreitin kuvauksessa on hyvä myös mainita, olisiko avustaja tarpeellinen turvallisen kulkemisen varmistamiseksi.\nKaikki nämä tiedot on hyvä olla esillä, jotta niihin voi tutustua jo etukäteen ja siten suunnitella ja päättää, onko tämä luontoreitti soveltuva matkailijalle. Valokuvilla pystyy helposti näyttämään, miltä reitti luonnossa näyttää, ja miksei nykyaikana reitiltä voisi tehdä videopätkän ja näyttää mallia, miten pyörätuolilla liikkuminen onnistuu.\nVesistöt ja Lapin luonto\nMiltä kuulostaa matkakohteena Lappi ja Napapiirin retkeilyalue Rovaniemellä? Könkäänsaaressa on esteetön luontopolku, jossa lisäksi on laavu, joka on suunniteltu liikuntaesteisille. Vikakönkään jokivarresta löytyy lankkutie, laavu ja laituri, jotka kaikki soveltuvat liikuntaesteisille. Nämä kohteet kuulostavat varsin eksoottisilta kokemuksilta, eivätkä pelkästään siksi, että niillä on varsin epätavalliset nimet.\nLuonnossa liikkumiseen kuuluu olennaisena osana myös esteettömyys veden äärellä nautiskeluun. Luontopaikoista löytyy laitureita, joihin pääsee pyörätuolilla nauttimaan maisemista. Laiturille tulee rakentaa tasainen ja kova kulkuväylä. Väylän tulee olla määräysten mukaan vähintään 1,8 metriä leveä ja väylällä tulee olla suojakaiteet tai -reunukset. Väylämateriaalin tulee olla luistamatonta materiaalia, joka edesauttaa laiturin päälle rullailua.\nSuomi ja Helsingin esteettömät kohteet\nHelsingissä Vanhankaupungin ja Arabianrannan läheisyydessä sijaitsee suosittu Lammassaari, jossa on esteetön pitkospuista rakennettu polku sekä Luonnon syli -niminen luontopolku. Näistä muodostuu 3,5 kilometriä pitkä esteetön pyörätuoli elämys, jossa voi seikkailla metsässä, rantaruovikossa sekä pitkospuilla. On hienoa, että esteettömiä matkailupalveluita kehitetään ja Suomi haluaa kantaa kortensa kekoon. Esteettömistä ja helposti saavutettavista palveluista hyötyvät ihan kaikki ihmiset. Näitä on hieno mainostaa myös ulkomaisille turisteille.\nMatkakohteet Helsingissä jatkuvat ja saavumme Helsingin keskustan läheisyydessä sijaitsevaan Seurasaareen, jonne pääsee helposti ja nopeasti metsän ja meren äärelle. Seurasaaressa on hyvät palvelut, kuten grillauspaikka elävän tulen ja eväiden nautiskeluun. Seurasaaren pääväylistä pidetään huolta myös talvella ja ne ovat helppokulkuisia ja saavutettavissa läpi vuoden, oli mukana matkassa pyörätuoli tai joku muu apuväline liikkumiseen.


Hinauspalvelu Orivesi ja Jämsä | Perheyritys on apunasi tiellä\nHinauspalvelut Orivedeltä ja Jämsästä – laadukkaasti ja kokemuksella\nYrityksemme tärkeimmät toimialueet ovat Orivesi ja Jämsä, mutta olemme valmiita palvelemaan myös lähialueella, johon kuuluvat Tampere, Jyväskylä, Ruovesi, Mänttä-Vilppula, Kangasala, Himos sekä Kuhmoinen. Mikäli et ole varma, onko sijaintisi toiminta-alueemme säteellä, ota rohkeasti yhteyttä! Hinausautot Eskolaa johdamme me, sisarukset Tiia ja Miikka. Meillä on käytössämme kolme eri\nhinausautoa ja tarjoamme kattavia tiepalveluita pitäen sisällään hinauspalvelut, tiepalvelut, auton oven avaukset, käynnistyspalvelut, romuauton noudot, akkupalvelun, rengasrikkojen hoidon ja paljon muuta. Olemme valmiita auttamaan asiassa kuin asiassa tien päällä, joten ota yhteyttä meihin, kun hätä yllättää. Me emme jätä sinua pulaan!\nTiepalvelumme on jaettu seuraaviin kategorioihin. Tutustu jokaiseen tarkemmin sen omalta sivulta.\nRengaspalvelumme auttaa rengasrikoissa.\nAkun hyytyessä ja auton jäädessä pihaan pääset nopeasti taas liikkeelle avullamme.\nOvien jäätyessä kiinni avaamme ne ripeästi ja varmasti.\nMe Hinausautot Eskolalla olemme toimineet alalla jo pitkään. Hinauspalveluissa ja muissa tiepalveluissa ei virheisiin eikä huolimattomuuteen ole varaa. Hätä ja ongelmat tien päällä ilmaantuvat aina yllättäen ja monesti juuri väärään aikaan. Tällaisessa tapauksessa on erittäin tärkeää, että saat avun kokeneelta tekijältä, joka pystyy reagoimaan nopeasti ja ratkaisemaan ongelman tehokkaasti.\nMeillä ei sormi mene suuhun haastavimmissakaan tilanteissa, vaan osaamme kokemuksemme myötä toimia ripeästi tilanteessa kuin tilanteessa. Laatumme takeena toimii vuosien aikana kertynyt lukematon määrä tyytyväisiä ja yhä uudestaan puoleemme kääntyviä asiakkaita. Saat Hinausautot Eskolasta itsellesi pitkäaikaisen kumppanin, johon voit luottaa kellon ympäri, vuoden jokaisena päivänä!\nOriveden päässä toiminnasta vastaa Tiia Eskola\nJämsän päässä toiminnasta vastaa Miikka Eskola\nMeillä Eskolan sisaruksilla on pitkä kokemus hinauspalveluista. Osaamisemme on siirtynyt sukupolvelta toiselle, ja pikkuhiljaa oppipojista tuli mestareita. Tai no, tässä tapauksessa toinen oppilaista olikin oppityttö. Monet asiakkaistamme ovatkin olleet kovin yllättyneitä huomatessaan, että nainenkin voi olla hinauspalveluiden ammattilainen!\nOlemme perheyritys ja olemme pitäneet yrityksemme koon sellaisena, että pystymme palvelemaan kattavasti koko toiminta-alueellamme, mutta silti tarjoamaan yksilöityä palvelua ja vastaamaan nopeasti monenlaisiin tilanteisiin.\nOta yhteyttä, kun tarvitset apua, tai pyydä tarjous\nKun tarvitset hinauspalveluita tai muuta apua tien päällä, ota yhteyttä Oriveden ja Jämsän Hinausautot Eskolaan. Hädän yllättäessä tavoitat meidät päivystysnumeroistamme. Mikäli sinulla on mitään kysyttävää tai haluat pyytää tarjouksen pidempiaikaiselle yhteistyölle, tavoitat meidät puhelimitse, sähköpostitse tai sivustolta löytyvällä lomakkeella!


Suursiivous, joka sisältää suurimmaksi osaksi erityisempiä töitä, tehdään nopeammin ja laadukkaammin sen tekevien ammattiaisten toimesta.\nSuursiivouksemme on tulostavotteinen, ei toimintatavotteinen.\nAnnamme suursiivoukselle aina laatutakuun\nTämä tarkoittaa, että selvitämme sopimuksen aikana havaitut puhdistusviat maksutta.\nKenra erikoispuhdistusryhmän työnjohtajat tutustuvat ennen työn alkua puhdistusta tarvitsevaan kohteeseen ja antavat asiakkaalle katsauksen suositeltavista palvelupaketeista. Puhdistuksen jälkeen asiakas saa puhdistetun tilan lisäksi suosituksia, kuinka tila voidaan pitää puhtaana jatkossakin.\nKendran siivoustyöntekijät on koulutettu siten, että he kykenevät löytämään nopean ratkaisun asiakkaan ongelmaan, suunnittelemaan oman työaikansa tehokkaasti ja valitsemaan oikeat työvälineet. Jokainen asiantuntija tietää omat vahvuutensa, mikä takaa hyvän tason sekä työn organisoinnissa kuin lopputuloksessa.\nMeillä on käytössä puhdistuksessa eritysmenetelmät, joiden avulla saamme puhdistettua suuremman alan vähemmässä ajassa. Näistä menetelmistä vastaa laajasti koulutuettu henkilöstömme.\nOtamme aina huomioon asiakkaan toiveet suursiivouksissa\nSuursiivouksen suunnittelussa lähdemme liikkeelle asiakkaan toivomasta palvelusta ja sen aikataulusta, tilan koosta ja sen erityispiirteistä. Sen vuoksi alla esitellyt luettelot tilaukseen kuuluvista töistä eivät ole ainoita mahdollisuuksia. Kysy tarjouspyyntöä omalle tilauksellesi tästä.\nSuursiivoukseen omakotitalossa ja toimistossa kuuluu:\nikkunoiden ja ikkunanpokien pesu\nkokolattiamattojen kemiallinen puhdistus\nkangaspäällysteiden huonekalujen kemiallinen puhdistus\nPVC:n tai linolilattian syväpuhdistus sekä vahaus\npuulattian syväpuhdistus ja öljyäminen\nbetonilattian syväpuhdistus ja suojapinnoitus\nlamppujen ja ilmastointituulettimien puhdistus\nsekä muut vastaavat työt asiakkaan tarpeen ja toiveen mukaan\nSuursiivoukseen tuotantotiloissa kuuluu\nilmastointiputkien ja ristokoiden puhdistaminen\nseinien ja katon puhdistaminen\nsekä muut vastaavat työt asiakkaan toiveen ja tarpeen mukaisesti\nSuursiivoukseen valmistautuessa tulee käydä tarkasti läpi tilan sisustus sekä hankkiutua eroon käyttämättä jääneistä tavaroista. Tämä tekee siivoustyöstämme helpompaa ja nopeampaa.\nJos sisustusta on tarpeen uusia, tulee nämä asiat huomioida ennen suursiivousta, jotta uudet materiaalit voidaan asentaa juuri siivottuun tilaan. Tämä takaa myös, ettei vanhoista esineistä jää ikäviä jälkiä.\nOmakotitalojen suursiivouksessa teemme normaalien suursiivoukseen kuuluvien töiden lisäksi vessa- ja suihkutilojen syväpuhdistuksen ja lattioiden pesun sekä niiden suojapinnoittamisen.\nSuursiivous on laaja siivous, joka suositellaan tehtäväksi kaksi kertaa vuodessa – normaalisti keväällä ja syksyllä, sekä myös tarvittaessa, ennen uuteen asuntoon muuttamista tai asunnosta ulos muuttettaessa.\nSuursiivouksessa siivotaan kaikki huoneet perusteellisesti lattiasta kattoon ja ikkunoista hyllyntauksiin. Välillä vaaditaan myös huonekalujen siirtoa, jotta niiden alle ja taakse kertynyt lika saadaan puhdistettua. Suursiivouksessa pintojen lisäksi puhdistetaan myös syvemmältä tasolta.\nSuursiivouksen jälkeen tilat ovat puhtaat ja raikkaat, ja lika ja pöly on poissa. Ikkunat ovat kirkkaat, lattiat puhtaat ja saniteettitilat kiiltävät. Suursiivouksen yhteydesä tiloille tehdään kaikista korkeimman luokan sanitettitarkastus.\nSuursiivous edellyttää asianmukaista valmistautumista\nSuursiivoukseen tarvitaan erikoistaitoja ja usein myös erityismenetelmiä. Suursiivouksen aikana puhdistetaan erilaisia pintoja, jotka vaativat erilaisia mekaanisia työvaiheita ja -välineitä. Suursiivous kestää kauemmin kuin säännöllisin väliajoin toteutettava huoltosiivous.\nKoska suursiivous tapahtuu yksityiskohtien tasolla, edellyttää se perusteellista tietämystä pintamateriaaleista, puhdistusaineista sekä niiden vaikutuksesta pintamateriaaleihin. Vastaavan tiedon puuttuessa voi osaamaton siivoaja tehdä enemmän vahinkoa kuin hyötyä siivotessaan. Osaamattomuudesta johtuvan vahingon korjaaminen vaatii parhaimmassa tapauksessa kaksinkertaisien työn, pahimmassa tapauksessa monien pintojen kokonaan uusimisen.\nLähetä oma suursiivoustilauksesi ja otamme sinuun yhteyttä! suursiivoustilauksesi


Yamarin Cross 49 BR moottorivene 2018 - Savonlinna - Nettivene\nUUSI -18VM! Yamarin Cross 49 Bow Rider soveltuu erinomaisesti kesämökkiläisen yleisveneeksi ja lähietäisyyksien yhteysveneeksi. Reilunkokoisissa sisätiloissa kulkee niin mökkeilytarvikkeet kuin kalastusvälineet. Tilavassa veneessä on takapenkillä hyvät jalkatilat matkustajille ja runsaat vakiovarustelut viimeistelevät mukavat oltavat.\nNyt vakiona kosketusnäyttö Garmin 9' karttaplotteri +kaiku\n-Moottorisuositus 40-60 hv\n-Kysy ennakkotarjous venepaketille!\nNettivene ID 703844


Kymppihän riittää! — Matias\n5.12.2014 15:06 Matias Härkönen\nVaalitaistelu käy kuumana ja lupauksia annetaan jo suuntaan ja toiseen. Yksi iso ryhmä äänestäjiä on eläkeläiset. Osa eläkeläisista saa vain takuueläkettä, joka on 743€ kuussa. Takuueläkettä saavia on suomessa reilu 100 000 henkeä.\nDemari.fi kertoo tänään Antti Rinteen lupauksesta 1,5 miljoonalle eläkeläiselle.\n– Nostamme takuueläkettä jos olemme seuraavassa hallituksessa. Tämän lupauksen me myös toteutamme, hän kertoi.\nNo, ensinnäkin tuo takuueläkkeen nosto ei koske 1,5 miljoonaa eläkeläista, vaan n. 100 000 takuueläkkeen saajaa. Rinteen ensimmäinen puhallus on siis se, että luvataan 1,5 miljoonalle ihmiselle jotain, joka koskee vain pientä osaa tästä ryhmästä.\nKuinka paljon Rinne sitten on takuueläkettä nostamassa? Vastaus on 10€. Syksyn budjettiriihessä tuo 10 euroa jo kerran kaadettiin, mutta ilmeisesti se on niin hyvä "vaaliase", että nyt Rinne on ottanut sen jo vaalilupaukseksi. Saahan kympillä kuitenkin sen 15 kiloo perunaa, kuten Antti Koskela toteaa.\nDemareiden touhusta tulee mieleen hölmöläisten hommat. Ensiksi Urpilainen mokasi Kreikka lainojen ja valtiontalouden kanssa niin pahasti, että sai potkut ja suomen luottoluokituksen laskemaan. Kun Rinteellä ei ole keinoja korjata tilannetta, annetaan pieniä populistisia vaalilupauksia, joille ei nyt oikeasti ole mitään merkitystä. Kymppihän riittää viiteentoistakiloon perunaa, mutta jos muut maksut ja verot nousee sekä valtiontalous saadaan kuralle, niin eläkeläiset ovat pahimpia kärsijiä.\nToivon ettei ihmiset äänestä demareita sen takia, että saavat kympin lisää eläkettä. Tuo ei ole vastuullista politiikkaa, jolla suomi saadaan nousuun. Se on populistista politiikkaa, jolla kerätään eläkeläisten ääniä.\nMutta johan sen mäkkärikin aikoinaan ymmärsi. Kymppihän riittää.\nJuha Kuikka 5.12.2014 15:18\nToi Mäkkäri taisi kuitenkin olla kymmenen markkaa. Toki sekin on suurempi kuin se neljä senttiä, joka indeksikorotuksen kautta lankesi lapsilisiin muutama vuosi sitten - silloin, kun ei vielä puhuttu niiden leikkauksesta.\nMutta tuollainen nallekarkeilla kalastelu on perinteistä demarien vaalitouhua. He ovat aina lupaamassa jotain pientä valtion maksamaa rahaa jollekulle taholle ennen vaaleja. Sellainen ei sisällä kovinkaan vakuuttavaa kuvaa kokonaisvaltaisesta talouden strategisesta kehittämisestä.\nLisäksi pitää huomioida, että millä mandaatilla Rinne voi asian luvata, vaikka demarit hallituksessa istuisivatkin? Tuleeko siitä kympistä siis ehdoton kynnyskysymys demarien hallitukseen menolle? No, Sipilä varmaan sen sitten hyväksyisi, kun hänellä puolestaan on tarve ottaa hommat haltuun vaalien jälkeen mahdollisimman sutjakkaasti.\nMatias Härkönen 5.12.2014 15:23\nTuo kympin korotus on helppo toteuttaa. Kokonaiskustannukset on aika pienet ja muidenkin puolueiden on helppo sitten yhtyä tähän vaatimukseen. Se ei ole sellainen kysymys, joka estäisi Rinteen pääsyn hallitukseen.\nMikä ottaa päähän, on juuri demareiden populistinen tapa kalastella nallekarkeilla. Vaikka eläkeläisiä ja heidän osaamistaan arvostankin, niin joukossa on kuitenkin suuri joukko, jolle pelkästään tämä lause voi olla äänestyspäätös.\nTarvitsemme nimenomaan kokonaisvaltaisen strategian. Ei pieniä lupauksia sinne tänne. Näistä lupauksista pitäisi nyt kaikkien pidättäytyä. Muuten meillä on hallitus kohta täynnä puolueita, jotka ovat luvanneet 100 miljoonaa sinne ja toisen tänne.


Syrjällään: Punaiselta mereltä siniselle - LVI-Tekniset Urakoitsijat ry\n/ Blogi / Syrjällään: Punaiselta mereltä siniselle\nSyrjällään: Punaiselta mereltä siniselle\nRakentaminen ja LVI-asennus sinnittelevät jo neljättä supistuvan rakentamisen vuotta. Kesän ja alkusyksyn 2015 aikana rakentajien luottamus on kohonnut hieman, vaikka suhdannetilanne on pitkän ajan keskiarvon alapuolella.\nNyt sitten Kiinan talouden heikentyneet näkymät uhkaavat maailmantalouden orastavaa kasvua. Myös öljyn hinnanlasku viittaa talouden tai ainakin kysynnän hidastumiseen. Yhdessä Venäjän ja Kreikan tilanteiden kanssa nämä eivät voi olla vaikuttamatta kotimaiseen kysyntään ja jo hieman valoisammalta näyttäneeseen rakentamisen suhdannekuvaan. Uusia markkinoita ravistuttavia asioita tulee varmasti lisää.\nSuomella saattaa olla edessään pitkä epäsuotuisan talouskasvun aika. Pitkittyneessä taantumassa toimialoilla ja yrityksissä tarvitaan uusia ajatuksia ja avauksia, rohkeutta lähteä siniselle merelle. Siellä markkinoita ja mahdollisuuksia tarkastellaan luovalla tavalla perinteisen kilpailuasetelman sijasta. Vanhoilla toimintatavoilla yritetään pysyä pinnalla punaisella merellä, jossa LVI-ala käy taistelua kilpailu-urakoista samalaisin ratkaisuin ja tarjouksin. Kaulaa kilpailijoihin voi yrittää hankkia olemalla halvin tai laadukkain.\nLVI-asennuksen toimialastrategian 2012 – 2015 lähtökohdaksi laadittiin kolme keskenään erilaista kuvausta vaihtoehtoisista ja mahdollisista vuosien 2015 ja 2020 tulevaisuuksista, joihin voi ja tulee varautua. Strategian laadinnan pohjana oli tasaisen kehityksen skenaario (Tyyni meri), mutta jo työn aikana ja sittemmin toimeenpanokautena varautuminen epäsuotuisan kehityksen skenaarioon (Punainen meri) kävi yhä varteenotettavammaksi vaihtoehdoksi.\nTyön alla oleva toimialastrategia 2016 – 2018 tulee tarjoamaan uusia ja ajantasaistettuja näkemyksiä siitä, miten maailma muuttuu ja miten LVI-asennusliike voi löytää uusia mahdollisuuksia ja keinoja menestyä vauhdikkaasti kehittyvässä toimintaympäristössä. Menestystä ei saavuteta taistelemalla verisesti huonokatteisista kilpailu-urakoista vaan etsimällä ja hyödyntämällä uusia, kannattavia mahdollisuuksia. Niitä on lähitulevaisuudessa tulossa talotekniikkaan runsain mitoin: ympäristö- ja energiatehokkuus, uusiutuva energia, lähes nollaenergiarakentaminen, digitalisaatio ja korjausrakentaminen, joka keskittyy talotekniikkaan.\nToimialastrategia julkistetaan LVI-Päivillä Tampereella 5. – 6.11. Tutustu tapahtumaan ja ilmoittaudu mukaan tästä.\nStrategian luomisen päämäärä ei ole strategia vaan toiminta. LVI-asennusliikkeessä strategia täyttää tehtävänsä, kun se auttaa asiakasta ymmärtämään talotekniikan tärkeyden rakennuksen koko elinkaaren aikana.


Lasten ja nuorten masennuslääkkeiden käyttö on lähes kaksinkertaistunut 10 vuodessa - Kotimaa - Ilta-Sanomat\nLasten ja nuorten masennuslääkkeiden käyttö on lähes kaksinkertaistunut 10 vuodessa\nKelan tilaston mukaan runsaat sata alle 10-vuotiasta sai masennuslääkkeitä vuonna 2018.\nJulkaistu: 19.11.2019 6:01\nMoni voi säikähtää, jos masennuslääkkeen haittavaikutuksena mainitaan itsetuhoisten tekojen riski. Hoitaminen on silti aina parempi vaihtoehto kuin hoitamatta jättäminen, asiantuntija muistuttaa.\nLasten ja nuorten masennuslääkkeiden käyttö on lähes kaksinkertaistunut kymmenessä vuodessa, selviää Kelan tilastosta.\nVuonna 2008 Suomessa oli noin seitsemän ja puoli tuhatta 0–18-vuotiasta, jotka saivat lääkekorvauksia masennuslääkkeistä.\nVuonna 2018 vastaava luku oli runsaat 14 000.\nJos tilastografiikka ei näy, katso se tästä.\nKelan tutkimusyksikön tutkimuspäällikkö Leena Saastamoinen sanoo, että esimerkiksi lääkekorvauksen kriteerit eivät ole muuttuneet kymmenen vuoden aikana.\n– On vielä vaikea sanoa, mistä tilastoissa näkyvä lääkkeiden käytön kasvu johtuu.\nKelan tilaston perusteella runsaat sata alle 10-vuotiasta sai masennuslääkkeitä vuonna 2018. 18-vuotiaiden kohdalla luku on lähes neljä tuhatta.\nSaastamoinen muistuttaa, että osaa masennuslääkkeiksi luokitelluista lääkeaineista käytetään myös muuhun kuin masennuksen hoitoon.\nKäytetyimmät lääkeaineet 0–18-vuotiailla ovat tilaston mukaan fluoksetiini, sertraliini, essitalopraami ja mirtatsapiini.\nNäistä fluoksetiinilla virallinen käyttöaihe, eli lääkeviranomaisen hyväksymä käyttötarkoitus on keskivaikean tai vaikean masennuksen hoito vähintään kahdeksanvuotiaille.\nSertraliinilla taas virallinen käyttöaihe on pakko-oireisen häiriön hoito. Pakko-oireisessa häiriössä potilaalla on ahdistavia pakkoajatuksia esimerkiksi siitä, että kädet ovat niin likaiset, että niitä täytyy jatkuvasti pestä.\nEssitalopraamia käytetään myös aikuisilla masennuksen ja ahdistuksen hoitoon. Mirtatsapiinia voidaan käyttää masennuksen hoidon lisäksi unettomuuden hoidossa.\nNuori tai hänen vanhempansa voivat säikähtää sitä, jos masennuslääkkeen haittavaikutuksena mainitaan itsetuhoisten tekojen riski. Sitä ei ole kaikilla masennuslääkkeillä, mutta osalla kyllä.\nSyytä tähän ei kunnolla tiedetä, mutta se voi ainakin osittain johtua siitä, etteivät potilaan toimintakyky ja mieliala välttämättä kohoa samassa tahdissa hoidon alettua.\nToimintakyky siis voi palautua ennen kuin masennus alkaa väistyä.\nTämä taas saattaa johtaa siihen, että lyhyen jakson ajan potilaalla voi olla yhä itsetuhoisia ajatuksia, mutta samalla enemmän tarmoa toteuttaa ne.\nNuorisopsykiatrian professori Mauri Marttunen sanoo, että ilmiö on tunnettu pitkään.\n– Tätä opetettiin minulle lääkäriopinnoissa jo 40 vuotta sitten. Siksi etenkin masennuslääkehoidon alussa täytyy seurata, ettei potilas saa voimia toteuttaa itsetuhoisia tekoja.\nOn syytä muistaa, että depressio itsessään on myös nuorten itsemurhien keskeinen riskitekijä.\nHoitaminen on aina parempi vaihtoehto kuin hoitamatta jättäminen, sillä itsemurha-ajatusten taustalla on todennäköisemmin sairaus kuin lääke.\nItsemurha-ajatusten ilmaantumisessa hoidon aikana kyse voi olla myös siitä, ettei aloitettu hoito tehoa. Oli syy mikä tahansa, itsemurha-ajatuksista on otettava heti yhteyttä lääkäriin.\nMarttunen muistuttaa, että kaikkeen hoitoon liittyy toivottujen vaikutusten lisäksi haitta- ja sivuvaikutuksia.\n– Se, että toimintakyky ja mieliala voivat kohentua epätahtisesti, koskee muutakin kuin lääkehoitoa, esimerkiksi psykoterapiaa.